প্রাকৃতিক মূলধন

থাম্ব|259x259পিক্সেল|"প্রাকৃতিক মূলধন" এবং "আমাদের সম্পদের বাজেটের ভারসাম্য" সম্পর্কে মার্কিন রাষ্ট্রপতি ফ্রাংকলিন ডি রুজভেল্টের ১৯৩৭ সালের মন্তব্য
থাম্ব|মৌমাছি (এপিস মেলিফেরা ) অ্যাভোকাডো ফসলের পরাগায়ন করে। কৃষি শিল্পকে সমর্থন করার জন্য এবং খাদ্য নিরাপত্তা নিশ্চিত করার জন্য বন্য এবং চাষ করা পরাগায়নকারী প্রজাতির স্বাস্থ্যকর মজুদ গুরুত্বপূর্ণ।
থাম্ব|আমাজন ঘনবর্ষণ বনাঞ্চলের আকাশ থেকে তোলা চিত্র। প্রাকৃতিক মূলধন সম্পদ হিসেবে দেখা এই ঘনবর্ষণ বনাঞ্চল বায়ু ও জল নিয়ন্ত্রণ পরিষেবা, নতুন ওষুধের সম্ভাব্য উৎস এবং প্রাকৃতিক কার্বন বিচ্ছিন্নকরণের সুবিধা প্রদান করে।
থাম্ব|ব্রাজিলের শিঙ্গু নদীতে আগুন - নাসা আর্থ অবজারভেটরি। প্রাকৃতিক মূলধন সম্পদের ক্ষতি স্থানীয় এবং বৈশ্বিক অর্থনীতির পাশাপাশি জলবায়ুর উপরও উল্লেখযোগ্য প্রভাব ফেলতে পারে। 
থাম্ব|প্রাকৃতিক মূলধনের অনেক উপাদানকে অপরিহার্য পণ্য এবং বাস্তুতান্ত্রিক পরিষেবা প্রদানকারী হিসেবে দেখা যেতে পারে, যা আমাদের কিছু গুরুত্বপূর্ণ বৈশ্বিক সমস্যা, যেমন খাদ্য ও পানি সরবরাহ, জলবায়ু পরিবর্তন হ্রাস এবং জ্বালানি চাহিদা পূরণের ভিত্তি তৈরি করে।
প্রাকৃতিক মূলধন বা  প্রাকৃতিক পুঁজি বলতে সমগ্র বিশ্বের প্রাকৃতিক সম্পদের ভাণ্ডারকে বোঝায়, যার মধ্যে ভূতাত্ত্বিক সম্পদ, মাটি বা মৃত্তিকা, বায়ু, জল বা পানি এবং সমস্ত জীব অন্তর্ভুক্ত। কিছু প্রাকৃতিক মূলধন জাতীয় সম্পদ মানুষকে বিনামূল্যে পণ্য এবং সেবা প্রদান করে, যাকে প্রায়শই বাস্তুতান্ত্রিক পরিষেবা বলা হয়। এই সব ধরনের সম্পদই মানব অর্থনীতি ও সমাজকে ভিত্তি হিসেবে কাজ করে ও মানুষের জীবনযাপনকে সম্ভব করে তোলে।

প্রাকৃতিক মূলধন ধারণাটি পণ্য ও সেবার জন্য মূলধনের (যেসব সম্পদ আরও সম্পদ উৎপাদনে সক্ষম করে) অর্থনৈতিক ধারণাটির প্রাকৃতিক পরিবেশ-ভিত্তিক সম্প্রসারণ। উদাহরণস্বরূপ, একটি উত্তমরূপে রক্ষণাবেক্ষণকৃত বন বা নদী অনির্দিষ্টকালের জন্য নতুন বৃক্ষ, উদ্ভিদ বা মাছের টেকসই প্রবাহ যোগান দিতে পারে। এর বিপরীতে ঐ সব সম্পদের মাত্রাতিরিক্ত ব্যবহারের ফলে কাঠের প্রাপ্যতা বা মাছের মজুদ স্থায়ীভাবে হ্রাস পেতে পারে। প্রাকৃতিক মূলধন মানুষকে প্রয়োজনীয় পরিষেবাও প্রদান করে, যেমন জলনিকাশী অববাহিকা, ভূমিক্ষয় নিয়ন্ত্রণ এবং কীটপতঙ্গ দ্বারা ফসলের পরাগায়ন, যার ফলে অন্যান্য প্রাকৃতিক সম্পদের দীর্ঘমেয়াদী কার্যকারিতা নিশ্চিত হয়। যেহেতু উপলব্ধ প্রাকৃতিক মূলধন জাতীয় সম্পদ থেকে পরিষেবার ক্রমাগত সরবরাহ একটি সুস্থ, কার্যকরী পরিবেশের উপর নির্ভরশীল, তাই জীবদের আবাসস্থল ও বাস্তুতন্ত্রের গঠন ও বৈচিত্র্য প্রাকৃতিক মূলধনের গুরুত্বপূর্ণ উপাদান।  'প্রাকৃতিক মূলধন জাতীয় সম্পদ পরীক্ষা' নামে পরিচিত পদ্ধতিগুলি কীভাবে প্রাকৃতিক মূলধন জাতীয় সম্পদের বর্তমান এবং ভবিষ্যতের কর্মক্ষমতার পরিবর্তনগুলি মানুষের মঙ্গল এবং অর্থনীতির উপর প্রভাব ফেলবে, তা সিদ্ধান্ত গ্রহণকারীদের বুঝতে সাহায্য করে। যখন ব্যবসা বা ব্যক্তিরা জবাবদিহিতা ছাড়াই এমনভাবে প্রকৃতিকে শোষণ বা অপব্যবহার করে, যার ফলে বাস্তুতন্ত্র ও পরিবেশের ক্ষতি হয়, তখন সেই শোষিত প্রাকৃতিক সম্পদগুলিকে মূল্যহীন প্রাকৃতিক মূলধন বলে।

 ধারণার ইতিহাস 

'প্রাকৃতিক মূলধন' শব্দটি প্রথম ১৯৭৩ সালে অর্থনীতিবিদ ই. এফ. শুমাখার তাঁর স্মল ইজ বিউটিফুল গ্রন্থে ব্যবহার করেন এবং প্রচলিত অর্থনীতির ত্রুটিগুলির একটি বিস্তৃত সমালোচনার অংশ হিসেবে হারমান ডেইলি, রবার্ট কস্টানজা এবং পরিবেশগত অর্থনীতির অন্যান্য প্রতিষ্ঠাতারা ধারণাটিকে আরও বিকশিত করেন। প্রাকৃতিক মূলধন হল অর্থনৈতিক মূল্যায়ন ও বাস্তুতন্ত্র পরিষেবা মূল্যায়নের একটি কেন্দ্রীয় ধারণা। এই ধারণাটি অনুযায়ী অ-মানব জীবন মানবজীবনের জন্য প্রয়োজনীয় পণ্য ও পরিষেবাদি উৎপাদন করে। সুতরাং অর্থনীতির দীর্ঘস্থায়িত্বের জন্য প্রাকৃতিক মূলধন অপরিহার্য।

উৎপাদনের উপাদানগুলির একটি ঐতিহ্যবাহী অর্থনৈতিক বিশ্লেষণে প্রাকৃতিক মূলধনকে সাধারণত ঐতিহ্যবাহী "মূলধন" থেকে স্বতন্ত্র একটি উপাদানে হিসেবে শ্রেণীবদ্ধ করা হত, যার নাম দেয়া হয় "ভূমি"। "ভূমি" এবং "মূলধনের" মধ্যে ঐতিহাসিক পার্থক্য অনুযায়ী "ভূমি"-কে একটি স্থির যোগানবিশিষ্ট প্রাকৃতিকভাবে উৎপন্ন সম্পদ হিসাবে সংজ্ঞায়িত করা হয়। অন্যদিকে "মূলধন"-কে মূলত কেবল মানবসৃষ্ট পণ্যের জন্য সংজ্ঞায়িত করা হয় (জর্জবাদ  দেখুন)। কিন্তু "ভূমি"-র উৎপাদনশীল ক্ষমতা স্থির হিসেবে দেখা বিভ্রান্তিকর, কারণ প্রাকৃতিক মূলধন সময়ের সাথে সাথে মানুষের ক্রিয়াকলাপ দ্বারা উন্নত হতে পারে বা অবনতির শিকার হতে পারে (পরিবেশগত অবক্ষয় দেখুন)। অধিকন্তু, প্রাকৃতিক মূলধন সুবিধা এবং কাঠ বা খাদ্যের মতো পণ্য প্রদান করে, যা মানুষ দ্বারা সংগ্রহ করা যেতে পারে। এই সুবিধাগুলি অবকাঠামোগত মূলধনের মালিকদের দ্বারা উপলব্ধ এমন সব সুবিধার অনুরূপ যা আরও পণ্য উৎপাদন করে। যেমন একটি কারখানা ঠিক যেভাবে একটি মোটরগাড়ি তৈরি করে, ঠিক তেমন করেই একটি আপেল গাছ আপেল উৎপাদন করে।

জীববৈচিত্র্য সংকটের সমাধান খুঁজে বের করার উপায় হিসেবে বাস্তুতন্ত্রের সম্পদের মূল্য পরিমাপ ও প্রকাশ করার জন্য বাস্তুবিদরা অর্থনীতিবিদদের সাথে একত্রে কাজ করছেন। কিছু গবেষক বাস্তুতন্ত্রের পরিষেবাগুলিকে ডলার মূল্যে পরিমাপ করার চেষ্টা করেছেন। যেমন বিশ্বব্যাপী বাস্তুতন্ত্র পরিষেবাগুলিতে কানাডীয় সুমেরু বনাঞ্চলের অবদানের ডলার মূল্য কী হবে, তা তাঁরা বের করার চেষ্টা করেছেন। যদি পরিবেশগতভাবে অক্ষত থাকে, তবে সুমেরু বনাঞ্চলের আনুমানিক মূল্য ৩.৭ লক্ষ কোটি মার্কিন ডলার। সুমেরু অরণ্যের বাস্তুতন্ত্র পৃথিবী গ্রহের বায়ুমণ্ডলের অন্যতম একটি মহানিয়ন্ত্রক হিসেবে কাজ করে। এটি গ্রহের অন্য যেকোনও জীবাঞ্চলের (বায়োম) তুলনায় বেশি পরিমাণে কার্বন সঞ্চয় করে। সুমেরু বনাঞ্চলের বাস্তুতন্ত্রের বার্ষিক মূল্য ৯ হাজার ৩২০ কোটি মার্কিন ডলার, যা সম্পদ আহরণের বার্ষিক মূল্যের চেয়ে ২.৫% বেশি।

সমগ্র জীবমণ্ডলের জন্য ১৭টি বাস্তুতন্ত্রের পরিষেবার অর্থনৈতিক মূল্য (১৯৯৭ সালে গণনা করা হয়েছিল) আনুমানিক গড় মূল্য প্রতি বছর ৩৩ লক্ষ কোটি মার্কিন ডলার। এই বাস্তুগত অর্থনৈতিক মূল্যগুলি বর্তমানে জাতীয় আয়ের হিসাব তথা মোট/স্থূল জাতীয় উৎপাদনের (জিডিপি) গণনায় অন্তর্ভুক্ত করা হয় না। বিশ্ব বাজারের বাইরে বিদ্যমান বলে এগুলির কোনও অর্থনৈতিক মূল্যমান নেই। প্রাকৃতিক মূলধনের ক্ষতি ত্বরান্বিত হতে থাকে এবং মূলধারার আর্থিক বিশ্লেষণ দ্বারা অদৃশ্য বা উপেক্ষা করা হয়। 

আন্তর্জাতিক সম্প্রদায়ের মধ্যে মৌলিক নীতিটি বিতর্কিত নয়, যদিও পরিবেশগত স্বাস্থ্য, প্রাকৃতিক মূলধন এবং বাস্তুতন্ত্রের পরিষেবার বিভিন্ন দিককে কীভাবে সর্বোত্তমভাবে মূল্যায়ন করা যায় তা নিয়ে অনেক অনিশ্চয়তা রয়েছে। পূর্ণ-ব্যয় অ্যাকাউন্টিং, ট্রিপল বটম লাইন, সুস্থতা পরিমাপ এবং অ্যাকাউন্টিং সংস্কারের অন্যান্য প্রস্তাবগুলিতে প্রায়শই সামাজিক ও আর্থিক ঘাটতির পাশাপাশি "পরিবেশগত ঘাটতি" বা "প্রাকৃতিক ঘাটতি" পরিমাপ করার পরামর্শ অন্তর্ভুক্ত থাকে। প্রাকৃতিক মূলধনের অন্তত বিশ্বব্যাপী রূপগুলির (যেমন বায়ু, জল, মাটির মূল্য) মূল্যায়ন এবং নিরীক্ষণের পদ্ধতিতে কিছু চুক্তি ছাড়া এই ঘাটতি পরিমাপ করা কঠিন। 

"প্রাকৃতিক মূলধন" ধারণাটি বায়োস্ফিয়ার ২ প্রকল্প এবং পল হকেন, এমোরি লোভিন্স এবং হান্টার লোভিন্সের প্রাকৃতিক পুঁজিবাদ অর্থনৈতিক প্রতিমানেও ব্যবহৃত হয়েছে। সম্প্রতি কিছু  রাজনীতিবিদ, বিশেষ করে রালফ নেডার, পল মার্টিন জুনিয়র এবং যুক্তরাজ্য সরকারের বিভিন্ন সংস্থা  (ন্যাচারাল ক্যাপিটাল কমিটি এবং লন্ডন স্বাস্থ্য পর্যবেক্ষণ কেন্দ্র যাদের অন্তর্ভুক্ত) এই ধারণাটি ব্যবহার করা শুরু করেছে।

ন্যাচারাল ক্যাপিটালিজম: ক্রিয়েটিং দ্য নেক্সট ইন্ডাস্ট্রিয়াল রেভোলিউশন ("প্রাকৃতিক পুঁজিবাদ: পরবর্তী শিল্প বিপ্লব সৃষ্টি)  গ্রন্থে লেখক দাবি করেছেন যে "পরবর্তী শিল্প বিপ্লবটি" চারটি কেন্দ্রীয় কৌশল অবলম্বনের উপর নির্ভর করে: "আরও কার্যকর শিল্পোৎপাদন প্রক্রিয়ার মাধ্যমে সম্পদ সংরক্ষণ, প্রাকৃতিক ব্যবস্থাগুলিতে প্রাপ্ত উপকরণের পুনঃব্যবহার, পরিমাণ থেকে গুণমানে মূল্য পরিবর্তন, এবং প্রাকৃতিক মূলধনে বিনিয়োগ, কিংবা প্রাকৃতিক সম্পদ পুনরুদ্ধার ও সেগুলিকে টিকিয়ে রাখা।"Book Review: Natural Capitalism  from Socialfunds.com. Retrieved April 2009.

 প্রাকৃতিক মূলধন ঘোষণা 
২০১২ সালের জুন মাসে ব্রাজিলে অনুষ্ঠিত রিও+২০ শীর্ষ সম্মেলনে প্রথমবারের মতো একটি 'প্রাকৃতিক মূলধন ঘোষণা' (এনসিডি) প্রদান করা হয়। এটি বিশ্বব্যাপী আর্থিক খাতের একটি উদ্যোগ। ৪০ জন প্রধান নির্বাহী কর্মকর্তা এটিতে স্বাক্ষর করেন। ঘোষণাটির উদ্দেশ্য ছিল "ঋণ, ইক্যুইটি, স্থির আয় এবং বীমা পণ্যের পাশাপাশি হিসাববিজ্ঞান, গোপন তথ্য প্রকাশ এবং প্রতিবেদন কাঠামোতে প্রাকৃতিক মূলধন সংক্রান্ত বিবেচনাকে একীভূত করা।" তারা বিদ্যমান ব্যবসায়িক কাঠামোতে প্রাকৃতিক মূলধন উপাদানগুলিকে একীভূত করার জন্য সরঞ্জাম এবং পরিমাপ পদ্ধতিগুলি তৈরি করতে সহায়ক সংস্থাগুলির সাথে কাজ করেছিল।

সংক্ষেপে, এই ঘোষণার চারটি মূল লক্ষ্য হল:

 প্রাকৃতিক মূলধন জাতীয় সম্পদের উপর ব্যবসায়িক নির্ভরতা সম্পর্কে ধারণা বৃদ্ধি করা;
 সকল আর্থিক পণ্য এবং পরিষেবার সিদ্ধান্ত গ্রহণ প্রক্রিয়ায় প্রাকৃতিক মূলধন বিবেচনাকে একীভূত করার জন্য সংশ্লিষ্ট সরঞ্জামগুলির উন্নয়নে সহায়তা করা;
 বেসরকারি খাতের হিসাবরক্ষণ ও সিদ্ধান্ত গ্রহণের ক্ষেত্রে প্রাকৃতিক মূলধনকে একীভূত করার বিষয়ে বিশ্বব্যাপী ঐক্যমত্য তৈরিতে সহায়তা করা;
 একটি প্রতিষ্ঠানের সাফল্যের অন্যতম প্রধান উপাদান হিসেবে প্রাকৃতিক মূলধনকে অন্তর্ভুক্ত করার জন্য সমন্বিত প্রতিবেদনের উপর ঐকমত্যকে উৎসাহিত করা।

 প্রাকৃতিক মূলধন পদ্ধতি-কাঠামো 
জুলাই ২০১৬ সালে, ন্যাচারাল ক্যাপিটাল কোয়ালিশন (বর্তমানে ক্যাপিটালস কোয়ালিশন নামে পরিচিত) প্রাকৃতিক মূলধন পদ্ধতি-কাঠামোটি (ন্যাচারাল ক্যাপিটাল প্রোটোকল) প্রকাশ করে।  এই  পদ্ধতি-কাঠামোটিতে  সংস্থাগুলিকে প্রাকৃতিক মূলধনের উপর তাদের প্রত্যক্ষ ও পরোক্ষ প্রভাব এবং নির্ভরতা শনাক্তকরণ, পরিমাপ এবং মূল্যায়ন করার জন্য একটি প্রমিত কাঠামো প্রদান করে। পদ্ধতি-কাঠামোটি বিদ্যমান সরঞ্জাম এবং পদ্ধতিগুলির মধ্যে সামঞ্জস্য আনয়ন করেছে এবং প্রাকৃতিক মূলধনের উপর প্রভাব এবং নির্ভরতা অন্তর্ভুক্ত করে কৌশলগত এবং কার্যকরী সিদ্ধান্ত নেওয়ার জন্য প্রয়োজনীয় তথ্যের দিকে সংস্থাগুলিকে পরিচালিত করে।

এই পদ্ধতি-কাঠামোটি ৩৮টি সংস্থার মধ্যে একটি অনন্য সহযোগিতায় তৈরি করা হয়েছিল, যারা স্বেচ্ছাসেবী, প্রাক-প্রতিযোগিতামূলক চুক্তিতে স্বাক্ষর করেছিল। এই সহযোগিতার নেতৃত্ব দিয়েছিলেন মার্ক গফ, যিনি এখন ক্যাপিটালস কোয়ালিশনের প্রধান নির্বাহী কর্মকর্তা।"Natural Capital Protocol Launched". Natural Capital Coalition. 13 July 2016. Archived from the original on 20 June 2021. Retrieved 15 June 2021.

পদ্ধতি-কাঠামোটি ক্রিয়েটিভ কমন্স লাইসেন্সের অধীনে উপলভ্য এবং প্রতিষ্ঠানগুলি এটির জন্য বিনামূল্যে আবেদন করতে পারে।

 আন্তর্জাতিকভাবে সম্মত আদর্শমান 
পরিবেশগত-অর্থনৈতিক হিসাব পরিবেশের উপর সমন্বিত পরিসংখ্যান এবং অর্থনীতির সাথে এর সম্পর্কের ধারণাগত কাঠামো প্রদান করে, যার মধ্যে রয়েছে পরিবেশের উপর অর্থনীতির প্রভাব এবং অর্থনীতিতে পরিবেশের অবদান। বিভিন্ন ধরণের নীতিমালা সম্পর্কে অবহিত করে এমন হিসাব থেকে সূচক এবং বর্ণনামূলক পরিসংখ্যানের একটি সুসংগত সেট বের করা যেতে পারে।

 বেসরকারি খাতের গৃহীত পন্থাদি 

 সমালোচনা 

 আরও দেখুন 

 টীকা 

 তথ্যসূত্র 

 আরও পড়ুন 

 বহিঃসংযোগ 

বিষয়শ্রেণী:পরিবেশমূলক সামাজিক বিজ্ঞানের ধারণা
বিষয়শ্রেণী:প্রাকৃতিক সম্পদ
বিষয়শ্রেণী:পুঁজি
বিষয়শ্রেণী:বাস্তুগত অর্থনীতি